Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**КЫРГЫЗ РЕСПУБЛИКАСЫНДА**

**ЖЕР КАЗЫНАСЫН ПАЙДАЛАНУУ МАСЕЛЕЛЕРИ ТУРАЛУУ**

1. Кыргыз Республикасынын Жер казынасы жөнүндө кодекси 2022-жылдын 1-январынан тартып колдонууга киргизилсин.
2. Кыргыз Республикасынын Жер кодексине төмөнкүдөй өзгөртүүлөр киргизилсин:

“28-статья төмөнкүдөй редакцияда баяндалсын:

28-статья. Жер казынасын пайдалануу үчүн жер участокторун берүү

1. Жер казынасын пайдалануу үчүн жер участоктору жер казынасын пайдалануу укугунун мөөнөтүнө убактылуу пайдаланууга гана берилиши мүмкүн.

2. Геологиялык издөө, геологиялык чалгындоо иштерин жүргүзүү үчүн жер участогун ажыратуу жана укук күбөлөндүрүүчү документтерди тариздөө талап кылынбайт.

Геологиялык картаны түзүүдө жана региондук геологиялык, геофизикалык жана башка илимий изилдөөлөрдө жер участогун ажыратуу жана укук күбөлөндүрүүчү документтерди тариздөө, ошондой эле жерге укук ээсинин макулдугун алуу талап кылынбайт.

3. Жер казынасын иштетүү жана инфратүзүм объекттерин куруу курууда, ошондой эле пайдалуу кендерди иштетүүгө байланышпаган жер астындагы курулуштарды курууда жана пайдаланууда, өзгөчө баалуу айыл чарба жерлерин жана өзгөчө корголуучу жаратылыш аймактарын кошпогондо, жерлердин башка категориясына которуу (трансформациялоо) талап кылынбайт.

Жер казынасын пайдалануучуга пайдалуу кендерди иштетүү жана инфратүзүм объекттерин, жана ошондой эле пайдалуу кендерди иштетүүгө байланышпаган жер астындагы курулуштарды куруу үчүн берилген жер участоктору жер казынасын пайдалануучуга убактылуу пайдалануу үчүн берилген.

4. Жеке менчиктеги жер участоктору келишимдин негизинде жер казынасын пайдалануучуга жер участогунун ээси тарабынан берилиши мүмкүн.

5. Жер казынасын пайдалануу үчүн жер участокторун берүүнүн өзгөчөлүктөрү, айыл чарба, токой чарбасынын жоготуулары жана жоготулган пайдалары үчүн компенсациялар, пайдалуу кен чыккан жерлерди иштетүүнүн шарттары Кыргыз Республикасынын Жер казынасы жөнүндө кодексинде белгиленген. ”;

28-1, 28-2 жана 28-3-статьялары күчүн жоготту деп таанылсын.

1. Кыргыз Республикасынын Салык кодексине төмөнкү өзгөртүүлөрдү киргизилсин:

221-1-беренесинде:

1) 2-бөлүк төмөнкүдөй баяндалсын:

“2. Ушул Кодекстин 32-беренесинде белгиленген киреше салыгы үчүн салык салуунун элементтери Кыргыз Республикасынын жер казынасы жөнүндө мыйзамдары менен аныкталат.”;

2) 3, 4, 5, 6 жана 7 -бөлүктөр күчүн жоготту деп таанылсын;

300-берене төмөнкү редакцияда баяндалсын:

“300 -берене. Жер казынасын пайдалангандыгы үчүн салык төлөөдөн бошотуу

Жер казынасын пайдалануу үчүн салыктарды төлөөдөн бошотуу Кыргыз Республикасынын жер казынасы жөнүндө мыйзамдары менен аныкталат.”;

302-берене төмөнкүдөй баяндалсын:

“Ушул Кодекстин 32 -беренесинде белгиленген салык бонусуна салык салуу элементтери Кыргыз Республикасынын жер казынасы жөнүндө мыйзамдары менен аныкталат. ”;

303, 304, 305 жана 306-статьялар күчүн жоготту деп таанылсын;

308-берене төмөнкүдөй баяндалсын:

“308 -берене. Роялти салыгы боюнча салык салуунун элементтери

Ушул Кодекстин 32-беренесинде белгиленген роялти салыгына салык салуунун элементтери Кыргыз Республикасынын жер казынасы жөнүндө мыйзамдары менен аныкталат.”;

309, 310, 311, 312 жана 313-беренелери күчүн жоготту деп таанылсын.

1. Кыргыз Республикасынын Салыктык эмес кирешелер жөнүндө Кодексине төмөнкү өзгөртүүлөр киргизилсин:

72 берене төмөнкүдөй редакцияда баяндалсын:

“72-берене. Кирешелерди алуунун элементтери

Ушул Кодекстин 6-беренесинде каралган Жер казынасын пайдалануу укугуна аукционго катышуу үчүн жыйымдын кирешелерди алуунун элементтери Кыргыз Республикасынын жер казынасы жөнүндө мыйзамдарына ылайык аныкталат.”;

79-беренедеги “конкурс же” деген сөздөр алып салынсын;

80-берене күчүн жоготту деп таанылсын;

81-берене төмөнкүдөй редакцияда баяндалсын:

“81-берене. Кирешелерди алуунун элементтери

Ушул Кодекстин 6-беренесинде каралган пайдалуу кен байлыктар чыккан жердин жер казынасын пайдалануу укугун берүүдө жыйымдын кирешелерди алуунун элементтери Кыргыз Республикасынын жер казынасы жөнүндө мыйзамдарына ылайык аныкталат.”;

82-берене күчүн жоготту деп таанылсын;

92-берене төмөнкүдөй редакцияда баяндалсын:

“92-берене. Кирешелерди алуунун элементтери

Ушул Кодекстин 6-беренесинде каралган жер казыналарын пайдалануу укугуна лицензияны кармоо үчүн жыйымдын кирешелерди алуунун элементтери Кыргыз Республикасынын жер казынасы жөнүндө мыйзамдарына ылайык аныкталат.”;

128-берене төмөнкүдөй редакцияда баяндалсын:

«128-берене. Кирешелерди алуунун элементтери

Ушул Кодекстин 6-беренесинде каралган Жергиликтүү маанидеги инфратүзүмдү өнүктүрүүгө, күтүүгө жана аймактарды социалдык-экономикалык өнүктүрүү программаларына ылайык максаттуу багыттагы иш-чараларды ишке ашырууга чегерүүлөрдүн кирешелерди алуунун элементтери Кыргыз Республикасынын жер казынасы жөнүндө мыйзамдарына ылайык аныкталат.”;

129 жана 130-беренелер күчүн жоготту деп таанылсын;

төмөнкүдөй мазмундагы 54-1-глава менен толукталсын:

“54-1 глава. Пайдалуу кендерди казып алуу жана/же кайра иштетүү иштерин аткарганда пайдалуу кендердин нормативден жогору жоготууларын ордун толтуруу

150-1 берене. Төлөөчү

Пайдалуу кендерди казып алуу жана/же кайра иштетүү иштерин аткарганда пайдалуу кендердин нормативден жогору жоготууларын ордун толтуруунун төлөөчүсү пайдалуу кендерди иштетүү (казып алуу) жана/же кайра иштетүү иштерин аткарган физикалык жана юридикалык жактар болот.

150-2 берене. Пайдалуу кендерди казып алуу жана/же кайра иштетүү иштерин аткарганда пайдалуу кендердин нормативден жогору жоготууларын ордун толтуруу төлөмдөрдүн өлчөмү жана төлөөнүн тартиби

Пайдалуу кендерди казып алуу жана/же кайра иштетүү иштерин аткарганда пайдалуу кендердин нормативден жогору жоготууларын ордун толтуруу төлөмдөрдүн өлчөмү жана төлөөнүн тартиби Кыргыз Республикасынын жер казынасы жөнүндө мыйзамдарына ылайык аныкталат.”.

1. Кыргыз Республикасынын Бюджеттик кодексине төмөнкү өзгөртүүлөр киргизилсин:

105 беренеде:

- 6 бөлүктүн экинчи пункту төмөнкүдөй мазмундагы ж) пунктчасы менен толукталсын:

“ж) пайдалуу кен байлыктар чыккан жердин жер казынасын пайдалануу укугун берүүдө жана жер казынасын пайдалануу укугуна аукционго катышуу үчүн жыйымдар;”.

1. Кыргыз Республикасынын Бузуулар жөнүндө Кодексине төмөнкү өзгөртүүлөр киргизилсин:

174-беренесинде

1) берененин аталашында “мыйзамды” деген сөздү “мыйзамдарды” деген сөзгө алмаштырылсын;

2) төмөнкүдөй мазмундагы 7 жана 8 бөлүктөр менен толукталсын:

“7. Жер астындагы сууларга режимдик байкоо скважиналарын, маркшейдердик жана геодезиялык белгилерди жок кылуу же бузуу –

8-категориядагы айып пул салууга алып келет.

8. тоо-кендик мүлктү жок кылуу же консервациялоо боюнча талаптарды аткарбоо –

8-категориядагы айып пул салууга алып келет.”.

1. Кыргыз Республикасынын Жазык кодексине төмөнкүдөй өзгөртүүлөр киргизилсин:

292-беренеде биринчи абзацындагы “ошого тете пайдалуу кендер жаткан аянтка өзү билип курулма куруу,” деген сөздөрдөн кийин “өзүм билемдик менен жер казыналарын ээлеп алуу” сөздөр менен толукталсын.

1. “Кыргыз Республикасындагы лицензиялык-уруксат берүү тутуму жөнүндө” Кыргыз Республикасынын Мыйзамына төмөнкүдөй өзгөртүүлөр киргизилсин:

2-беренеде:

1) 3-бөлүгүндө төмөнкүдөй мазмунундагы 5-пункту жана абзацы менен толукталсын:

“5) жер казынасын пайдалануу укуктарын лицензиялоосуна

Жер казынасын пайдалануу укуктарын лицензиялоо жер казынасын пайдалануу мыйзамы менен жөнгө салынат.”;

2) 4-бөлүгүнүн 3-абзацы күчүн жоготту деп таанылсын;

16-беренеде:

- 5-пункт күчүн жоготту деп таанылсын.

1. Кыргыз Республикасынын “Атаандаштык жөнүндө” Мыйзамына төмөнкүдөй өзгөртүүлөр киргизилсин:

9-беренеде:

1) 1-бөлүгүндө “актылар жана (же) аракеттер” деген сөздөрдөн кийин “жер казынасын пайдаланууну менен байланышкан суроолорун албаганда” деген сөздөр менен толукталсын;

2) 3-бөлүгүндө “атаандаштыктын болтурбоого” деген сөздөрдөн кийин “жер казынасын пайдаланууну менен байланышкан суроолорун албаганда” деген сөздөр менен толукталсын;

1. Кыргыз Республикасынын Министрлер Кабинети Мыйзамдан чыккан ылайыктуу чараларды кабыл алсын жана өзүнүн чечимдерин ушул Мыйзамга ылайык келтирсин.
2. Ушул Мыйзам күчүнө киргенге чейин берилген жалпы мамлекеттик маанидеги жер казынасынын участокторун пайдалануу укугунун лицензиялары боюнча жер казынасын пайдалануу укугун токтотуу үчүн төмөнкү кошумча негиздер колдонулат:

1) конкурстук объект боюнча конкурстун шарттарында каралган жер казынасын пайдалануу укугу үчүн бааны жана жазапулдук санкцияларды төлөбөй коюу же өз убагынан кечиктирип төлөө;

2) өнөр жайлык, экологиялык коопсуздук жана жер казынасын коргоо жаатындагы эксперттик оң корутундулары бар техникалык долбоорду берүүнүн мөөнөтүн бир жолку узарткандан кийин аны кайрадан бузуу.

1. “Жер казынасы жөнүндө” Кыргыз Республикасынын 2018-жылдын 19-майындагы № 49 Мыйзамына ылайык кум-шагыл аралашмасын жана чопо топурак казып алуу укугуна ээ болгон жер казынасын пайдалануу укугунун ээлери, ушул Мыйзам күчүнө кирген күндөн тартып 6 айдын ичинде жер казынасы жөнүндө мыйзамдардын талаптарына ылайык тиешелүү документтерди берүү менен бирге, күбөлүктү жер казынасын пайдалануу укугуна лицензияга кайра жол-жоболоштуруу максатында жер казынасын пайдалануу жаатында мамлекеттик саясатты ишке ашыруу боюнча ыйгарым укуктуу мамлекеттик органга арыз берүүгө милдеттүү.

Ушул Мыйзам күчүнө кирген күндөн тартып 6 айдан кийин, “Жер казынасы жөнүндө” Кыргыз Республикасынын 2018-жылдын 19-майындагы № 49 Мыйзамына ылайык алынган кум-шагыл аралашмасын жана чопо топурак казып алуу укугу, токтотулду деп эсептелет.

1. Кыргыз Республикасынын Жер казынасы жөнүндө кодекси күчүнө киргенге чейин жер казынасын пайдалануу укугуна берилген лицензиялар, эгерде мындай укук колдонулбаса, төмөнкү мөөнөттөргө бир жолу узартууга укуктуу:

- геологиялык чалгындоо иштери үчүн - 2 жылга чейин;

- геологиялык чалгындоо үчүн - 3 жылга чейин.

1. Шайкештик талаптарына жооп бербеген лицензияларга карата жер казынасын пайдалануу укугуна лицензиянын мөөнөтүн узартуу, лицензиялык аянты үстүнө коюлган башка лицензиаттын макулдугу менен гана жүзөгө ашырылат. Бул учурда, башка лицензия алуучу менен долбоордук документтерди бекитүү милдеттүү шарт болуп саналат.
2. Ылайыктуулук талаптарына жооп бербеген лицензиялар боюнча жер казынасын пайдалануу укугуна лицензияларды трансформациялоодо артыкчылык болуп Кыргыз Республикасынын пайдалуу кендеринин запастарынын мамлекеттик балансына запастарды биринчи киргизген лицензиаттар эсептелет. Бул учурда, лицензиялык аянттары биринчисинин аянттары менен дал келген экинчи лицензиаттар кыскартууга же жокко чыгарылууга тийиш.
3. Кыргыз Республикасынын аймагында мындай иш-чараларды 100 пайыз мамлекеттик үлүштүк катышы бар чарбакер субъекттер жана мамлекеттик ишканалар жүзөгө ашырууну кошпогондо, жеке жана юридикалык жактар тарабынан уранды, торий кендерин (уран, торийди казып алуу) геологиялык изилдөө жана иштетүү, ошондой эле радиоактивдүү калдык сактоочу жайларды, кен калдыктарын иштетүүгө тыюу салынат.

100-пайыз мамлекеттик үлүштүк катышы бар чарбакер субъекттер жана мамлекеттик ишканалар инвестор менен биргелешкен ишкана түзүү аркылуу мындай иштерди жүргүзүүгө укуктуу.

Уран камтыган жана торий бар чийки заттарды жана калдыктарды Кыргыз Республикасынын аймагына алып кирүүгө жол берилбейт.

1. Кыргыз Республикасынын “Жер казынасы” жөнүндө кодекси колдонууга киргизилгенден тартып төмөнкүлөр күчүн жоготту деп таанылсын:

1) “Жер казынасы жөнүндө” Кыргыз Республикасынын 2018-жылдын 19 -майындагы № 49 Мыйзамы;

2) “Жер казынасы жөнүндө” Кыргыз Республикасынын Мыйзамына өзгөртүүлөрдү киргизүү тууралуу" Кыргыз Республикасынын 2019 -жылдын 8 -июлундагы № 81 Мыйзамы;

3) “Жер казынасын пайдалануудагы продукцияны бөлүштүрүү келишимдери жөнүндө” Кыргыз Республикасынын 2002-жылдын 10-апрелиндеги № 49 Мыйзамы;

4) “Көмүр жөнүндө” Кыргыз Республикасынын 1999-жылдын 3-февралындагы № 18 Мыйзамы;

5) “Көмүр жөнүндө” Кыргыз Республикасынын Мыйзамына өзгөртүүлөрдү жана толуктоолорду киргизүү тууралуу” Кыргыз Республикасынын 2005-жылдын 18-июнундагы № 78 Мыйзамы;

6) “Кыргыз Республикасынын айрым мыйзам актыларына өзгөртүүлөрдү киргизүү жөнүндө” Кыргыз Республикасынын 2012-жылдын 10 -октябрындагы № 170 Мыйзамынын 3-беренеси;

7) "Кыргыз Республикасынын айрым мыйзам актыларына өзгөртүүлөрдү киргизүү жөнүндө” Кыргыз Республикасынын 2013-жылдын 30-июлундагы № 178 Мыйзамынын 10-беренеси;

8) “Кыргыз Республикасынын айрым мыйзам актыларына өзгөртүүлөрдү жана толуктоолорду киргизүү жөнүндө” Кыргыз Республикасынын 2014-жылдын 18-июлундагы № 144 Мыйзамынын 13-беренеси;

9) “Нефть жана газ жөнүндө” Кыргыз Республикасынын 1998 -жылдын 8-июнундагы № 77 Мыйзамы;

10) “Мунай жана газ жөнүндө” Кыргыз Республикасынын Мыйзамына өзгөртүүлөрдү жана толуктоолорду киргизүү тууралуу” Кыргыз Республикасынын 2004-жылдын 9-мартындагы № 19 Мыйзамы;

11) “Кыргыз Республикасынын айрым мыйзам актыларына өзгөртүүлөрдү жана толуктоолорду киргизүү жөнүндө” Кыргыз Республикасынын 2012-жылдын 18-майындагы № 58 Мыйзамынын 2-беренеси;

12) “Нефть жана газ жөнүндө” Кыргыз Республикасынын Мыйзамына өзгөртүүлөрдү киргизүү тууралуу "Кыргыз Республикасынын 2012-жылдын 29-майындагы № 74 Мыйзамы;

13) “Кыргыз Республикасынын айрым мыйзам актыларына өзгөртүүлөрдү жана толуктоолорду киргизүү жөнүндө” Кыргыз Республикасынын 2012-жылдын 11-октябрындагы № 171 Мыйзамынын 10-беренеси;

14) “Кыргыз Республикасынын айрым мыйзам актыларына өзгөртүүлөрдү жана толуктоолорду киргизүү жөнүндө” Кыргыз Республикасынын 2013-жылдын 13-февралындагы № 15 Мыйзамынын 2-беренеси;

15) “Кыргыз Республикасынын” Мунай жана газ жөнүндө “Мыйзамына өзгөртүүлөрдү киргизүү тууралуу” 2015-жылдын 20-январындагы № 19 Мыйзамы;

16) “Кыргыз Республикасында уран, торий кендерин издөө, чалгындоо жана иштетүү максатында жер казынасын геологиялык изилдөө менен байланышкан иштерге тыюу салуу жөнүндө” Кыргыз Республикасынын Мыйзамы 2019-жылдын 14-декабрындагы No 139.

1. Ушул Мыйзам расмий жарыяланган күндөн тартып 10 күн өткөндөн кийин күчүнө кирет.

**Кыргыз Республикасынын**

**Президенти С.Н.Жапаров**